Document ID: 31999R2748

ΚΑΝΟΝΙΣΜΟΣ (ΕΚ) αριθ. 2748/1999 ΤΟΥ ΣΥΜΒΟΥΛΙΟΥ
της 17ης Δεκεμβρίου 1999
περί καθορισμού της κοινοτικής τιμής παραγωγής για τα αλιευτικά προϊόντα τα οποία απαριθμούνται στο παράρτημα ΙΙΙ του κανονισμού (ΕΟΚ) αριθ. 3759/92 για την αλιευτική περίοδο 2000
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3759/92 του Συμβουλίου, της 17ης Δεκεμβρίου 1992, περί κοινής οργανώσεως αγοράς στον τομέα των προϊόντων της αλιείας και της υδατοκαλλιέργειας(1), και ιδίως το άρθρο 17 παράγραφος 4,
την πρόταση της Επιτροπής,
Εκτιμώντας τα εξής:
(1) το άρθρο 17 παράγραφος 1 του κανονισμού (ΕΟΚ) αριθ. 3759/92 προβλέπεται ότι, θα πρέπει να καθορίζεται κοινοτική τιμή παραγωγής για καθένα από τα προϊόντα τα οποία απαριθμούνται στο παράρτημα ΙΙΙ του εν λόγω κανονισμού·
(2) ο κανονισμός (ΕΟΚ) αριθ. 3510/82 της Επιτροπής(2), καθορίζει τους συντελεστές μετατροπής που εφαρμόζονται στα διάφορα είδη τόνου· δεν είναι συνεπώς αναγκαίο να καθοριστεί κοινοτική τιμή παραγωγής για όλα τα είδη τόνου τα οποία απαριθμούνται στο παράρτημα ΙΙΙ του κανονισμού (ΕΟΚ) αριθ. 3759/92 αλλά μόνο για τον κιτρινοπτέρυγο τόνο (Thunnus albacares)·
(3) με βάση τα κριτήρια του άρθρου 9 παράγραφος 2, πρώτη και δεύτερη περίπτωση καθώς και του άρθρου 17 παράγραφος 1 του κανονισμού (ΕΟΚ) αριθ. 3759/92 θα πρέπει να μειωθεί η τιμή για την περίοδο αλιείας 2000·
(4) η αλιευτική περίοδος αρχίζει την 1η Ιανουαρίου 2000 για τα προϊόντα που καλύπτονται από τον παρόντα κανονισμό· επειδή υπάρχει επείγουσα ανάγκη, επιβάλλεται να χορηγηθεί εξαίρεση από την περίοδο των έξι εβδομάδων η οποία αναφέρεται στο τμήμα Ι, σημείο 3 του πρωτοκόλλου σχετικά με το ρόλο των εθνικών κοινοβουλίων, στην Ευρωπαϊκή Ένωση, το οποίο προσαρτάται στη συνθήκη του Άμστερνταμ,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η κοινοτική τιμή παραγωγής για την αλιευτική περίοδο από 1ης Ιανουαρίου μέχρι 31ης Δεκεμβρίου 2000 για τον κιτρινοπτέρυγο τόνο (Thunnus albacares), καθορίζεται ως εξής:
ΘΕΣΗ ΠΙΝΑΚΑ
Άρθρο 2
Ο παρών κανονισμός αρχίζει να ισχύει την 1η Ιανουαρίου 2000.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Δεκεμβρίου 1999.

Labels: 7
2
6